Lav et referat af nedenstående tekst:

Tekst:
Patrick Kristensen kom til AaB som drengespiller fra samarbejdsklubben Storvorde og debuterede på klubbens bedste mandskab som 18-årig i oktober 2005. AaB-direktør Lynge Jakobsen glæder sig over forlængelsen. - Patrick er en intelligent og teknisk dygtig fodboldspiller og enhver træners drøm, fordi han magter næsten alle pladser på banen, siger han i en pressemeddelelse og fortsætter: - Samtidig er han en god fyr, der altid er en værdig repræsentant for AaB, og Patrick har udviklet sig til at være en uhyre vigtig spiller i vores trup, siger Lynge Jakobsen. For 25-årige Patrick Kristensen har det hele tiden været førsteprioritet at forlænge aftalen med AaB: - AaB er min klub, og der jeg helst vil være. Vi har i øjeblikket gang i et særdeles spændende projekt med mange talenter og spillere af egen avl. Alt dette vil jeg gerne være en del af. Vi har spillet godt i denne sæson og også præsteret gode resultater, og forhåbentlig kan vi udvikle det endnu mere, så AaB for alvor kommer tilbage i toppen af dansk fodbold, siger Patrick Kristensen. Patrick Kristensen står foreløbig noteret for 184 officielle kampe og ni scoringer for Hele Nordjyllands Hold, ligesom det tidligere i karrieren blev til 18 U-landskampe for Danmark.

Referat:
AaB har forlænget aftalen med Patrick Kristensen til 30. juni 2016.